Kokaïen en tonne dagga in “super tonnel” opgespoorFoto van ‘n soortgelyke tonnel wat in die verlede al ontdek is Drie vermeende dwelmsmokkelaars van ŉ Meksikaanse kartel is Donderdag in hegtenis geneem nadat ŉ uitgebreide smokkeltonnel tussen Tijuana en San Diego in Amerika ontdek is. Lede van die tonneltaakspan in San Diego het die tonnel Woensdag ontdek. Hulle het beslag gelê op bykans 150 kg kokaïen en meer as 8 ton dagga, berig SanDiego6. Die tonnel wat met elektrisiteit, ventilasie en ŉ spoorwegstelsel toegerus is het toegangspunte in Baja, Kalifornië en ŉ nywerheidsgebied in San Diego. Dit is die derde “super tonnel” van sy soort wat die afgelope drie jaar in die gebied ontdek is. “As die dwelmsmokkelaars hulle gaan bou, gaan ons dit opspoor,” het Laura Duffy, staatsaanklaer vir die suidelike distrik van Kalifornië, gesê. “En as ons dit opspoor, gaan ons dit vernietig.” Dwelmsmokkelaars het moontlik jare lank en miljoene dollar tevergeefs spandeer aan die tonnel. “Maar hulle sal dit weer doen,” het Duffy bygevoeg. Lees ook: Dwelmtonnel ontdek